الجسم الممشوق هو حلم كل حد فينا بيتمناه ويعيش على أنظمة الريجيمات ويشتغل على تغيير نظام الحياة بشكل أفضل علشان يحقق حلمه، إضافة ميزان لحمامك يخليك تقدر تتابع وزنك كل يوم الصبح وبالتالي يشجعك إنك تتحكم أول بأول في أسلوب حياتك بشكل صحي وتغير العادات اللي متعود عليها اللي بتسبب سوء التغذية وزيادة الوزن، ولو كنت من الناس اللي وزنها مثالي هيساعدك تطمن على وزنك باستمرار، الموازين الحديثة فيها أنواع كتير ومميزات تقدر تساعدك من خلال المعلومات اللي بتقدمهالك لتحسين صحتك، كمان تصميماتها فيها تنوع كبير، منها المصنوع من المعدن والبلاستيك ومنها المصنع من الزجاج من نوعية خاصة وهو الأكثر انتشارا وطلبا ومصمم لتحمل الأوزان الثقيلة وشكله أنيق وقياسه رقمي وبيقدم قياس دقيق.